SINGER ดีดแรง 4% รับแผนซื้อหุ้นคืน 18 ล้านหุ้น วงเงิน 640 ล้าน
SINGER ดีดแรง 4% รับแผนซื้อหุ้นคืน 18 ล้านหุ้น วงเงิน 640 ล้าน เริ่ม 23 ธ.ค.65-23 มี.ค.66  โบรกมองบวกแนะซื้อเคาะเป้า 38 บาท
SINGER ดีดแรง 4% รับแผนซื้อหุ้นคืน 18 ล้านหุ้น วงเงิน 640 ล้าน เริ่ม 23 ธ.ค.65-23 มี.ค.66 โบรกมองบวกแนะซื้อเคาะเป้า 38 บ.
20 ธ.ค. 2565

ผู้สื่อข่าวรายงานว่า วันนี้ (20 ธ.ค.65) ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ล่าสุด ณ เวลา 10:08 น. อยู่ที่ระดับ 30.50 บาท บวก 1.25 บาท หรือ 4.27% สูงสุดที่ 30.50 บาท ต่ำสุดที่ระดับ 29.50 บาท ด้วยมูลค่าการซื้อขาย 72.08 ล้านบาท

บล.ดาโอ ระบุในบทวิเคราะห์วันนี้(20 ธ.ค.65) ว่า SINGER ประกาศโครงการซื้อหุ้นคืนวงเงินไม่เกิน 640 ล้านบาท จำนวน 18 ล้านหุ้น หรือคิดเป็น 2.19% ของหุ้นที่จำหน่ายแล้วทั้งหมด ก าหนดระยะเวลาซื้อหุ้นคืนตั้งแต่ 23 ธ.ค. 22 -23 มี.ค. 23 (ที่มา: ตลาดหลักทรัพย์แห่งประเทศไทย)
โดยมองเป็นบวกเล็กน้อยต่อโครงการซื้อหุ้นคืน โดยบริษัทประเมินว่าราคาหุ้นในปัจจุบันอยู่ในระดับต่ำเกินไป ซึ่ง imply ว่าราคาซื้อหุ้นคืนเฉลี่ยจะอยู่ที่ 35.55 บาท (สูงกว่าราคาปัจจุบันที่ +21.5%) คาดว่าจะช่วยราคาหุ้น และจำกัดการปรับตัวลงของราคาหุ้นได้ อย่างไรก็ตามด้วยจำนวนหุ้นที่น้อยเพียง18 ล้านหุ้น เมื่อเทียบกับค่าเฉลี่ยย้อนหลัง 5 วันที่ 9 ล้านหุ้น เราจึงเชื่อว่าราคาหุ้นจะปรับตัวขึ้นไม่มาก ทั้งนี้เบื้องต้นคงแนะนำ “ซื้อ” ที่ราคาเป้าหมาย 38.00 บาท